Уишрам живеят на северния бряг на река Колумбия, над и под Дейлс. Благодарение на местоположението им около Дейлс, който е най-важният търговски център в Платото, племето има добри търговски отношения с почти всички племена в района. Известни са със сложната си дърворезба, украшенията от мъниста и с фините си кошници. Предполага се че преди 1780 г. наброяват около 1500 души, живеещи в 22 села. Името уишрам идва от „уу’кхам“, име дадено им от якима и кликитат. Самите те се наричат Лла’хлуит, откъдето идва и синонима Тлаклуит. През 1806 г. Луис и Кларк ги записват под друго тяхно самоназвание – Ечелут. Днес техните потомци живеят в резервата Якима.